Source: http://www.legex.ro/OUG-28-2014-134016.aspx
Timestamp: 2019-12-15 00:02:36+00:00
Document Index: 13404912

Matched Legal Cases: ['Articolul 6', 'articolul 901', 'Articolul 33', 'Articolul 33', 'articolul 4', 'Articolul 30', 'Articolul 30', 'articolul 55', 'articolul 22']

OUG 28/2014 | Legislatie gratuita
OUG 28 2014 modifica Legea 95 2006
OUG 28 2014 modifica Legea 359 2004
OUG 28 2014 modifica OUG 141 2002
OUG 28 2014 modifica OUG 107 2002
OUG 28 2014 modifica Legea 76 2002
OUG 28 2014 modifica Legea 84 1998
OUG 28 2014 modifica Ordonanţa 24 1992
OUG 28 2014 aprobat de Legea 165 2014
OUG Nr.28 din 20.05.2014
pentru modificarea unor acte normative privind taxele şi tarifele nefiscale
ACT PUBLICAT ÎN MONITORUL OFICIAL NR. 388 din 26 mai 2014
Având în vedere că unul dintre obiectivele fundamentale ale Programului de guvernare 2013-2016, aprobat prin Hotărârea Parlamentului României nr. 45/2012 pentru acordarea încrederii Guvernului, este simplificarea sistemului de taxe şi crearea predictibilităţii într-un cadru fiscal-bugetar stimulativ pentru dezvoltarea mediului economic privat şi public,ţinând cont de posibilitatea simplificării structurii sistemului de taxe şi tarife nefiscale, precum şi de necesitatea eliminării unor astfel de taxe şi tarife, pentru care cuantumul încasărilor realizate sunt apropiate costurilor de colectare,în contextul în care intervenţia asupra actelor normative care instituie obligaţii parafiscale, prin adoptarea unui număr mare de acte normative, emise de-a lungul mai multor ani, ar crea percepţia unei nepredictibilităţi cu privire la mediul de afaceri,pentru a veni în întâmpinarea mediului de afaceri, în sensul sprijinirii mediului de afaceri, prin scăderea sarcinii fiscale pe care o suportă contribuabilii şi simplificarea sistemului de taxare,pentru a veni în sprijinul persoanelor fizice, prin eliminarea unor taxe/tarife parafiscale pe care acestea le suportă ca urmare a prestării unor servicii de către instituţiile statului,ţinând seama că neadoptarea acestor măsuri ar conduce:
– la descurajarea activităţii de investiţii într-o perioadă în care încă se resimt efectele crizei economico-financiare, fiind necesară stimularea imediată a întreprinzătorilor prin orice tip de măsuri, inclusiv cele de reducere a poverii administrative;
– menţinerea imaginii României în plan internaţional ca fiind un stat cu un sistem foarte stufos şi complicat de taxe greu de cunoscut şi de respectat de către investitori, care inhibă iniţiativa şi investiţiile;
– la menţinerea unor costuri ridicate de administrare a acestor taxe/tarife a căror încasare este nesemnificativă într-o perioadă în care este necesară reducerea şi limitarea tuturor cheltuielilor statului,având în vedere:
– că adoptarea actului normativ în regim de urgenţă a luat în considerare importanţa deosebită pentru contribuabilii persoane fizice, precum şi pentru mediul economic a reducerii costurilor administrative şi birocraţiei;
– necesitatea limitării efectelor crizei financiare care încă se mai fac resimţite la nivelul operatorilor economici, prin adoptarea unei măsuri rapide pentru reducerea poverii fiscale, respectiv eliminarea unui număr semnificativ de taxe/tarife astfel încât să se păstreze un echilibru între încasările la bugetul de stat şi stimularea mediului de afaceri şi simplificarea accesului la serviciile publice, măsuri care vor contribui la încurajarea iniţiativei private şi, implicit, la relansarea economiei;
– consecinţele negative care ar putea fi generate de perpetuarea unui mecanism de taxare greoi, inflexibil şi excesiv de împovărător care ar putea să se constituie într-o adevărată piedică a procesului de creştere economică,în considerarea faptului că aceste elemente vizează interesul general public şi constituie situaţii de urgenţă şi extraordinare, a căror reglementare nu poate fi amânată, în temeiul art. 115 alin. (4) din Constituţia României, republicată, Guvernul României adoptă prezenta ordonanţă de urgenţă. Articolul I Articolul 6 din Ordonanţa de urgenţă a Guvernului nr. 141/2002 privind reglementarea depozitării seminţelor de consum, regimul certificatelor de depozit pentru acestea şi constituirea Fondului de garantare pentru certificatele de depozit, publicată în Monitorul Oficial al României, Partea I, nr. 828 din 18 noiembrie 2002, aprobată cu modificări şi completări prin Legea nr. 149/2003, cu modificările şi completările ulterioare, se abrogă. Articolul IILa articolul 901 din Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr. 372 din 28 aprilie 2006, cu modificările şi completările ulterioare, alineatul (1) se abrogă. Articolul III Articolul 33 din Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la autorizarea funcţionării persoanelor juridice, publicată în Monitorul Oficial al României, Partea I, nr. 839 din 13 septembrie 2004, cu modificările şi completările ulterioare, se modifică şi va avea următorul cuprins: Articolul 33În cadrul oficiilor registrului comerţului de pe lângă tribunale se desfăşoară activităţi de asistenţă acordate solicitanţilor, la cererea şi pe cheltuiala acestora, pentru efectuarea procedurilor necesare înregistrării în registrul comerţului a actelor constitutive sau modificatoare, cu excepţia activităţilor prevăzute la art. 35 alin. (1) lit. a)-c) şi g), care se acordă gratuit. Articolul IVOrdonanţa de urgenţă a Guvernului nr. 107/2002 privind înfiinţarea Administraţiei Naţionale „Apele Române“, publicată în Monitorul Oficial al României, Partea I, nr. 691 din 20 septembrie 2002, aprobată cu modificări prin Legea nr. 404/2003, cu modificările şi completările ulterioare, se modifică după cum urmează: 1. Titlul anexei nr. 7 va avea următorul cuprins: CUANTUMUL tarifului pentru serviciile de emitere de către Administraţia Naţională «Apele Române» a notificărilor, avizelor de amplasament, permiselor de traversare, avizelor şi autorizaţiilor de gospodărire a apelor, avizelor, acordurilor şi autorizaţiilor de funcţionare în siguranţă a barajelor 2. La anexa nr. 7, punctul 2 al notei va avea următorul cuprins: 2. Tariful nu conţine TVA. Articolul VOrdonanţa Guvernului nr. 24/1992 privind stabilirea anumitor servicii publice şi a taxelor percepute pentru prestarea acestora pe teritoriul României, publicată în Monitorul Oficial al României, Partea I, nr. 213 din 28 august 1992, aprobată cu modificări prin Legea nr. 89/1993, cu modificările şi completările ulterioare, se modifică după cum urmează: 1. La articolul 4 alineatul (2), partea introductivă şi literele a)-c) şi f) vor avea următorul cuprins:(2) Atribuţiile prevăzute la alin. (1) se exercită, potrivit competenţelor, de către:a)conducerea Departamentului consular din cadrul Ministerului Afacerilor Externe, pentru serviciile prevăzute la lit. A şi D din anexă; b)conducerea Direcţiei Generale de Paşapoarte din subordinea Ministerului Afacerilor Interne sau, după caz, şefii serviciilor publice comunitare pentru eliberarea şi evidenţa paşapoartelor simple, pentru serviciile prevăzute la lit. A din anexă; c)conducerea Inspectoratului General pentru Imigrări din subordinea Ministerului Afacerilor Interne, pentru serviciile prevăzute la lit. A, lit. B pct. 3 şi 4 şi lit. F din anexă; ........ ................ ................ ................ ................ ........ ......... f)conducerea Direcţiei pentru Evidenţa Persoanelor şi Administrarea Bazelor de Date din subordinea Ministerului Afacerilor Interne, pentru serviciile prevăzute la lit. A şi F din anexă. 2. La anexă, titlul literei A şi punctul 1 al literei A vor avea următorul cuprins:
Nr. crt. Denumirea serviciilor Taxa în lei
A. Eliberarea de documente şi alte servicii prestate
1. Eliberarea unui paşaport electronic, a unui paşaport simplu temporar sau a altui document de trecere a frontierei, procurarea unui act judiciar sau extrajudiciar, la cererea unor persoane fizice sau juridice străine, eliberarea de adeverinţe, precum şi alte servicii prestate de autorităţi 22
3. La anexă, literele E şi G se abrogă. Articolul VILegea nr. 76/2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial al României, Partea I, nr. 103 din 6 februarie 2002, cu modificările şi completările ulterioare, se modifică după cum urmează: 1. Articolul 30 va avea următorul cuprins: Articolul 30(1) Veniturile din alte surse ale bugetului asigurărilor pentru şomaj se constituie, în principal, din dobânzi, majorări pentru neplata la termen a contribuţiilor, restituiri ale creditelor acordate în baza legii, sume reprezentând contravaloarea cursurilor de formare profesională încasată de Agenţia Naţională pentru Ocuparea Forţei de Muncă, penalităţi, amenzi şi orice alte sume încasate potrivit legii la bugetul asigurărilor pentru şomaj.(2) Sumele reprezentând contravaloarea cursurilor de formare profesională încasată de Agenţia Naţională pentru Ocuparea Forţei de Muncă se constituie ca venituri din alte surse ale bugetului asigurărilor pentru şomaj, în măsura în care, potrivit dispoziţiilor legale, nu se prevede altfel. 2. La articolul 55, alineatele (3) şi (4) se abrogă. Articolul VIILa articolul 22 din Legea nr. 84/1998 privind mărcile şi indicaţiile geografice, republicată în Monitorul Oficial al României, Partea I, nr. 337 din 8 mai 2014, alineatul (2) se abrogă. PRIM-MINISTRU VICTOR-VIOREL PONTA Contrasemnează: Viceprim-ministru, ministrul afacerilor interne, Gabriel Oprea Viceprim-ministru, ministrul agriculturii şi dezvoltării rurale, Daniel Constantin Ministrul finanţelor publice, Ioana-Maria Petrescu p. Ministrul delegat pentru buget, Gheorghe Gherghina, secretar de stat Ministrul mediului şi schimbărilor climatice, Attila Korodi Ministrul sănătăţii, Nicolae Bănicioiu Ministrul economiei, Constantin Niţă Ministrul muncii, familiei, protecţiei sociale şi persoanelor vârstnice, Rovana Plumb Ministrul justiţiei, Robert Marius Cazanciuc
COMENTARII la OUG 28/2014
Momentan nu exista niciun comentariu la OUG 28 din 2014
Alte acte pe aceeaşi temă cu OUG 28/2014
Legea 359 2004
privind simplificarea formalitatilor la inregistrarea in registrul comertului a persoanelor fizice, asociatiilor familiale si persoanelor juridice, inregistrarea fiscala a acestora, precum si la autorizarea functionarii persoanelor juridice
OUG 141 2002
Legea 165 2014